3 տարի առաջ Գյումրու Կարա-Մուրզայի անվան պետական երաժշտական քոլեջի տնօրեն Մարիա Կարապետյանի կողմից նախաձեռնվեց «Հրաշքների մոլորակ» մանկապատանեկան ստեղծագործական արվեստի մրցույթ-փառատոնը, որի կազմակերպչական աշխատանքները մեկնարկեցին շատ արագ: Նախապես հայտարարված մեկամսյա ժամկետում հավաքագրվեց մրցույթի մասնակցության մոտ 240 հայտ ինչպես Գյումրու, այնպես էլ հանրապետության այլ համայնքների երաժշտական եւ հանրակրթական դպրոցների սաներից: Այս տարի եւս փառատոնը կայացավ՝ արդեն ավելի ընդլայնված ու կատարելագործված: Լավագույնները պարտադիր կերպով, բացի պարգեւատրվելուց, ստացան նաեւ մասնագիտական լուրջ վերապատրաստման հնարավորություն հայտնի երաժիշտների կողմից: Մրցույթ-փառատոնը չունի ծրագրային սահմանափակում. արվեստի ցանկացած ճյուղ ընտրած սան կարող է մասնակցել փառատոնին: